
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 85 

11ουνίου 2009 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

62. Τροποποίηση του π.δ. 294/1993 «Υπηρεσία Διοικη¬ 


τικής Μέριμνας Πολιτικού Γ ραφείου Πρωθυπουρ¬ 
γού». 1 

63. Κύρωση του Κανονισμού Οργάνωσης και Αρμο¬ 

διοτήτων της Διεύθυνσης Στρατιωτικής Δικαιο¬ 
σύνης του Υπουργείου Εθνικής Άμυνας. 2 

64. Άδεια ίδρυσης και λειτουργίας Ανώτερων Σχο¬ 

λών Κινηματογραφίας - Τηλεόρασης - Κτιριακές 
Εγκαταστάσεις και εξοπλισμός αυτών. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 62 
Τροποποίηση του π.δ. 294/1993 «Υπηρεσία Διοικητικής 
Μέριμνας Πολιτικού Γ ραφείου Πρωθυπουργού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 82 παρ. 2 του Συντάγματος, 

β) του άρθρου 28 παρ. 2 του Κώδικα για την Κυβέρ¬ 
νηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98), 

γ) των άρθρων 14, 15, 16 και 17 του ν. 2738/2009 
«Συλλογικές Διαπραγματεύσεις στη Δημόσια Διοίκη¬ 
ση, μονιμοποιήσεις συμβασιούχων αορίστου χρόνου 
και άλλες διατάξεις», σε συνδυασμό με τις υπ’ αριθμ. 
Υ118/7.3.2000, Υ 119/7.3.2000 και Υ120/7.3.2000 (ΦΕΚ Γ 
53) αποφάσεις Πρωθυπουργού, καθώς και με την υπ’ 
αριθμ. Υ 163/27.4.2000 (ΦΕΚ Γ' 113) απόφαση Πρωθυ¬ 
πουργού, 

δ) της υπ’ αριθμ. 1666/ΔΙΟΕ 89/13.1.2009 απόφασης του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 40). 


2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) και 
το γεγονός ότι από τις διατάξεις του διατάγματος δεν 
προκαλείται δαπάνη σε βάρος του Κρατικού Προϋπο¬ 
λογισμού. 

3. Τη Γνωμοδότηση 92/2009 του Συμβουλίου της Επι¬ 
κράτειας. 

Με πρόταση του Πρωθυπουργού και του Υπουργού 
Οικονομίας και Οικονομικών, αποφασίζουμε: 

Άρθρο μόνο 

1. Η παράγραφος 1 του άρθρου 3 του π.δ. 294/1993 
(ΦΕΚ Α' 131), η οποίακωδικοποιήθηκε ως πρώτο εδάφιο 
της παραγράφου 3 του άρθρου 38 του ΚώδικαΝομοθεσί- 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98), αντικαθίσταται ως εξής: 

«1. Για τη στελέχωση της πιο πάνω υπηρεσίας συνι- 
στώνται οι ακόλουθες θέσεις: 

α) Μία θέση διαχειριστή - επιστάτη, με σύμβαση ερ¬ 
γασίας ιδιωτικού δικαίου. 

β) Μία θέση βοηθού διαχειριστή - επιστάτη, με σύμ¬ 
βαση εργασίας ιδιωτικού δικαίου. 

γ) Οκτώ θέσεις επιμελητών, με σύμβαση εργασίας 
ιδιωτικού δικαίου. 

δ) Δύο θέσεις τηλεφωνητών, με σύμβαση εργασίας 
ιδιωτικού δικαίου. 

ε) Δύο θέσεις σερβιτόρων, με σύμβαση εργασίας ιδι¬ 
ωτικού δικαίου. 

στ) Μία θέση καθαρίστριας, με σύμβαση εργασίας 
ιδιωτικού δικαίου. 

ζ) Τέσσερις θέσεις μονίμου προσωπικού καπιγορίας 
ΥΕ κλάδου επιμελητών. 

η) Τέσσερις θέσεις μονίμου προσωπικού κατηγορίας 
ΥΕ κλάδου προσωπικού καθαριότητας. 

θ) Δύο θέσεις μονίμου προσωπικού κατηγορίας ΥΕ 
κλάδου εργατών». 

2. Οι υπάλληλοι που υπηρετούν κατά τη δημοσίευση 
του παρόντος διατάγματος σε θέσεις της Υπηρεσίας 
Διοικητικής Μέριμνας του Πολιτικού Γ ραφείου Πρωθυ¬ 
πουργού εντάσσονται αυτοδικαίως και με το ίδιο νομικό 
καθεστώς στις αντίστοιχες θέσεις που προβλέπονται 
από την παράγραφο 1 του άρθρου 3 του π.δ. 294/1993, 
όπως αυτή τροποποιείται με το παρόν διάταγμα. 

3. Στις διατάξεις του κυρωθέντος με το άρθρο πρώτο 
του π.δ. 63/2005 Κώδικα Νομοθεσίας για την Κυβέρνηση 
και τα κυβερνητικά όργανα αντικαθίσταται το πρώτο 
εδάφιο της παραγράφου 3 του άρθρου 38, σύμφωνα με 
τα οριζόμενα στην παράγραφο 1 του παρόντος. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 22 Μάίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΙΩΑΝΝΗΣ ΠΑΠΑΘΑΝΑΣΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 63 
Κύρωση του Κανονισμού Οργάνωσης και Αρμοδιοτή¬ 
των της Διεύθυνσης Στρατιωτικής Δικαιοσύνης του 
Υπουργείου Εθνικής Άμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 146 του Κώδικα Δικαστι¬ 
κού Σώματος Ενόπλων Δυνάμεων που κυρώθηκε με το 
νόμο 2304/1995 (Α' 83), όπως το άρθρο αυτό αντικατα- 
στάθηκε με το άρθρο 46 του νόμου 2721/1999 «Τροποποί¬ 
ηση και αντικατάσταση διατάξεων των νόμων 1756/1988 
(ΦΕΚ 35 Α'), 1729/1987 (ΦΕΚ144 Α'), του Ποινικού Κώδικα, 
του Κώδικα Ποινικής Δικονομίας, του Κώδικα Πολιτικής 
Δικονομίας και άλλες διατάξεις» (Α' 112). 

β. Το άρθρο 90 παρ. 2 του Κώδικα Νομοθεσίας για 
την Κυβέρνηση και τα Κυβερνητικά Όργανα που κυρώ¬ 
θηκε με το άρθρο πρώτο του Προεδρικού Διατάγματος 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα» (Α' 98). 

γ. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

δ. Την υπ’ αριθμ. 48/2008 πρόταση του Ανωτάτου Δι¬ 
καστικού Συμβουλίου του Δικαστικού Σώματος Ενόπλων 
Δυνάμεων υπό πενταμελή σύνθεση. 

ε. Την υπ’ αριθμ. 42/2009 Γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 

Άρθρο πρώτο 

Κυρώνεται ο «Κανονισμός Οργάνωσης και Αρμοδιο¬ 
τήτων της Διεύθυνσης Στρατιωτικής Δικαιοσύνης του 
Υπουργείου Εθνικής Άμυνας», του οποίου το κείμενο 
έχει ως εξής: 

ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΑΡΜΟΔΙΟΤΗΤΩΝ 
ΤΗΣ ΔΙΕΥΘΥΝΣΗΣ ΣΤΡΑΤΙΩΤΙΚΗΣ ΔΙΚΑΙΟΣΥΝΗΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Άρθρο 1 

Γ ενική αρμοδιότητες 

Η Διεύθυνση Στρατιωτικής Δικαιοσύνης του Υπουργεί¬ 
ου Εθνικής Αμυνας (ΔΣΔ/ΥΠ.ΕΘ.Α), υπάγεται απευθείας 


στον Υπουργό Εθνικής Άμυνας (ΥΕΘΑ) και έχει τις ακό¬ 
λουθες γενικές αρμοδιότητες: 

α. Διατυπώνει εισηγήσεις προς τον ΥΕΘΑ για την 
άσκηση των αρμοδιοτήτων αυτού που προβλέπονται 
στον «Κώδικα Δικαστικού Σώματος Ενόπλων Δυνάμεων» 
(ΚΔΣΕΔ - κυρωτικός νόμος 2304/1995). 

β. Επεξεργάζεται, συντονίζει και προωθεί τα νομο¬ 
σχέδια, τα προεδρικά διατάγματα και τις αποφάσεις 
του ΥΕΘΑ, που αφορούν το δικαστικό σώμα των Ενό¬ 
πλων Δυνάμεων και τη στρατιωτική ποινική νομοθε¬ 
σία, σύμφωνα και με τις αποφάσεις της Ολομέλειας 
του Αναθεωρητικού Δικαστηρίου, κατ’ άρθρο 43 του 
«Κανονισμού Οργανώσεως και Λειτουργίας των Στρα¬ 
τιωτικών Δικαστηρίων και του Αναθεωρητικού Δικα¬ 
στηρίου» που κυρώθηκε με το Προεδρικό Διάταγμα 
21/2002 (Α' 12). 

γ. Χειρίζεται θέματα δικαστικής και διοικητικής (ρύσε¬ 
ως, προβλεπόμενα από το Στρατιωτικό Ποινικό Κώδικα 
(ΣΠΚ), τον Κώδικα Ποινικής Δικονομίας, τον ΚΔΣΕΔ, τον 
Κανονισμό Οργανώσεως και Λειτουργίας των Στρατιω¬ 
τικών Δικαστηρίων και του Αναθεωρητικού Δικαστηρίου 
που κυρώθηκε με το προεδρικό διάταγμα 21/2002 και 
τον Κανονισμό Στρατιωτικών Φυλακών που κυρώθηκε 
με το προεδρικό διάταγμα 427/1994 (Α' 242). 

δ. Διατυπώνει εισηγήσεις προς τον ΥΕΘΑ για την 
άσκηση των αρμοδιοτήτων αυτού που προβλέπονται 
από το προεδρικό διάταγμα 390/1997 «Τρόπος διενέρ¬ 
γειας διαγωνισμού για την πλήρωση κενών θέσεων 
Παρέδρων στο Δικαστικό Σώμα Ενόπλων Δυνάμεων» 
(Α' 276). 

ε. Ενημερώνει τον ΥΕΘΑ και εισηγείται επί θεμάτων 
δικαστικής φύσεως που αφορούν το ΥΠ.ΕΘ.Α., επί θεμά¬ 
των Διεθνούς Ποινικού Δικαίου, Διεθνούς Ανθρωπιστικού 
Δικαίου και Δικαίου Ενόπλων Συγκρούσεων. 

στ. Εισηγείται στον ΥΕΘΑ σχετικά με την εκτέλεση 
των αποφάσεων της Ολομέλειας του Αναθεωρητικού 
Δικαστηρίου. 

ζ. Χειρίζεται τα θέματα που αφορούν τη συνεργασία 
του δικαστικού σώματος των Ενόπλων Δυνάμεων με τα 
αντίστοιχα δικαστικά σώματα των Ενόπλων Δυνάμεων 
άλλων χωρών. 

Αρθρο 2 
Προσωπικό 

Στη ΔΣΔ/ΥΠ.ΕΘ.Α. τοποθετούνται, ο εκάστοτε Πρόε¬ 
δρος του Αναθεωρητικού Δικαστηρίου, ως Διευθυντής, 
τρεις δικαστικοί λειτουργοί του δικαστικού σώματος 
των Ενόπλων Δυνάμεων με βαθμό Στρατιωτικού Δικα¬ 
στή Α', Β' ή Γ', ως Εισηγητές και τρεις αξιωματικοί Δι¬ 
καστικοί Γραμματείς, ένας υπαξιωματικός των Ενόπλων 
Δυνάμεων και ένας μόνιμος πολιτικός υπάλληλος, που 
διατίθενται από τους Κλάδους Ενόπλων Δυνάμεων, ως 
προσωπικό της Γραμματείας της Διευθύνσεως. 

Άρθρο 3 

Τμήματα της ΑΣΑ/ΥΠ.ΕΘ.Α. 
και κατανομή του προσωπικού 

1. Η ΔΣΔ συγκροτείται από τα ακόλουθα Τμήματα: 
α. Τμήμα I (νομοθετικό), 
β. Τμήμα II (δικαστικό), 
γ. Τμήμα III (διοικητικό). 

δ. Τμήμα IV (Διεθνούς Ποινικού Δικαίου, Διεθνούς Αν¬ 
θρωπιστικού δικαίου και Δικαίου Ενόπλων Συγκρού¬ 
σεων). 

2. Συνιστάται Γραμματεία, η οποία υποστηρίζει γραμ¬ 
ματειακά την ΔΣΔ/ΥΠ.ΕΘ.Α. 

3. Στα Τμήματα I, II και III τοποθετείται ένας δικαστι¬ 
κός λειτουργός του δικαστικού σώματος των Ενόπλων 
Δυνάμεων, με βαθμό Στρατιωτικού Δικαστή Α' ή Β' ή Γ', 
ο οποίος ασκεί και καθήκοντα Εισηγητή. 

4. Στο Τμήμα IV τοποθετείται ένας δικαστικός λειτουρ¬ 
γός του δικαστικού σώματος των Ενόπλων Δυνάμεων, 
ο οποίος φέρει το βαθμό του Στρατιωτικού Δικαστή 
Α' ή Β' ή Γ' και είναι κάτοχος μεταπτυχιακού τίτλου 
σπουδών στο Διεθνές Δίκαιο, ως Εισηγητής. 

5. Στη Γραμματεία τοποθετούνται τρεις αξιωματικοί 
Δικαστικοί Γραμματείς, από τους οποίους οι δύο πρέπει 
να είναι ανώτεροι, ένας υπαξιωματικός και ένας μόνιμος 
πολιτικός υπάλληλος, που διατίθενται από τους Κλά¬ 
δους Ενόπλων Δυνάμεων. 

Αρθρο 4 

Αρμοδιότητες Διευθυντή 

1. Ο Διευθυντής της ΔΣΔ/ΥΠ.ΕΘ.Α. έχει τις εξής αρ¬ 
μοδιότητες: 

α. Παρακολουθεί, κατευθύνει, συντονίζει και προωθεί 
όλες τις δραστηριότητες των Τμημάτων της ΔΣΔ/ΥΠ.ΕΘ. 
Α., σε ό,τι αφορά τις αρμοδιότητες αυτών και μεριμνά 
για την πληρότητα και ποιότητα της επιτελικής εργα¬ 
σίας που επιτελείται στη Διεύθυνση. 

β. Ενημερώνει τον ΥΕΘΑ επί θεμάτων της στρατιω¬ 
τικής ποινικής νομοθεσίας, της νομοθεσίας που διέπει 
τη λειτουργία του δικαστικού σώματος των Ενόπλων 
Δυνάμεων, καθώς και επί θεμάτων Διεθνούς Ποινικού 
Δικαίου, Δικαίου Ενόπλων Συγκρούσεων και Διεθνούς 
Ανθρωπιστικού Δικαίου. 

γ. Είναι υπεύθυνος για την ομαλή και εύρυθμη λει¬ 
τουργία της ΔΣΔ/ΥΠ.ΕΘ.Α. καθώς και για την ορθή και 
έγκαιρη διεκπεραίωση των θεμάτων που ανατίθενται 
σ’ αυτήν από τον ΥΕΘΑ. 

2. Ο Διευθυντής της ΔΣΔ έχει πειθαρχική δικαιοδο¬ 
σία αντίστοιχη με αυτήτου Διοικητή Στρατιάς επί του 
στρατιωτικού προσωπικού που υπηρετεί στη Διεύθυνση, 
κατά το άρθρο 67 παρ. 2 του Στρατιωτικού Κανονισμού 
20-1 που κυρώθηκε με το Προεδρικό Διάταγμα 130/1984 
(Α' 42)/ Δικαίωμα κρίσεως σε δεύτερο βαθμό έχει οΥ- 
ΕΘΑ. Επί του πολιτικού προσωπικού που υπηρετεί στη 
Διεύθυνση, ο Διευθυντής ΔΣΔ έχει πειθαρχική αρμοδι¬ 
ότητα κατά τις διατάξεις των άρθρων 117 και 118 του 
Υπαλληλικού Κώδικα (ν. 3528/2007, Α' 26). 

3. Συντάσσει τις Εκθέσεις και τα Σημειώματα Αξιολό¬ 
γησης του προϊσταμένου της Γραμματείας της Διεύθυν¬ 
σης και γνωματεύει επί των Εκθέσεων και των Σημειω¬ 
μάτων που συντάσσει ο τελευταίος για το στρατιωτικό 
και πολιτικό προσωπικό. 

4. Σε περίπτωση απουσίας, ο Διευθυντής αναπληρώ¬ 
νεται από τον Εισαγγελέα του Αναθεωρητικού Δικα¬ 
στηρίου. 

Άρθρο 5 

Αρμοδιότητες του Τμήματος I (Νομοθετικού) 

Το Τμήμα I (Νομοθετικό) έχει τις εξής αρμοδιότητες: 

α. Επιμελείται της καταρτίσεως των νομοσχεδίων, 


των προεδρικών διαταγμάτων και των αποφάσεων του 
ΥΕΘΑ, που αφορούν το δικαστικό σώμα των Ενόπλων 
Δυνάμεων και τη στρατιωτική ποινική νομοθεσία. 

β. Επεξεργάζεται αυτά νομοτεχνικά, τα προωθεί και 
τα παρακολουθεί μέχρι να ψηφιστούν ή να υπογρα- 
φούν και να δημοσιευθούν στην Εφημερίδα της Κυ- 
βερνήσεως. 

γ. Προβαίνει στη συγκέντρωση, ευρετηρίαση και αρ¬ 
χειοθέτηση της νομοθεσίας. 

Άρθρο 6 

Αρμοδιότητες του Τμήματος II (Δικαστικού) 

Το Τμήμα II (Δικαστικό) έχει τις εξής αρμοδιότητες: 
α. Ενημερώνει τον ΥΕΘΑ, όταν τούτο ζητηθεί, για δι¬ 
καστικά θέματα των Ενόπλων Δυνάμεων. 

β. Παρακολουθεί τη νομολογία των στρατιωτικών δι¬ 
καστηρίων της χώρας και προβαίνει στη συγκέντρωση 
και ευρετηρίαση των σπουδαιότερων, από επιστημονι¬ 
κής απόψεως, δικαστικών αποφάσεων, βουλευμάτων και 
διατάξεων Εισαγγελέων. 

γ. Μεριμνά για τη δημοσίευση των δικαστικών αποφά¬ 
σεων, βουλευμάτων και διατάξεων που μνημονεύονται 
στην προηγούμενη παράγραφο, σε νομικά περιοδικά, 
καθώς και για την ενημέρωση επ’ αυτών όλων των στρα¬ 
τιωτικών δικαστηρίων της χώρας. 

δ. Υλοποιεί την απόφαση του ΥΕΘΑ για παραγγελία 
ποινικής δίωξης κατά το άρθρο 200 παραγρ. 2 του ΣΠΚ 
(κυρωτικός νόμος 2287/1995, Α' 20). 

Άρθρο 7 

Αρμοδιότητες του Τμήματος III (Διοικητικού) 

Το Τμήμα III (Διοικητικό) έχει τις εξής αρμοδιότητες: 
α. Συντάσσει τα ερωτήματα του ΥΕΘΑ προς το Ανώ¬ 
τατο Δικαστικό Συμβούλιο του Δικαστικού Σώματος 
Ενόπλων Δυνάμεων (ΑΔΣ/ΔΣΕΔ) σχετικά με τις τοπο¬ 
θετήσεις, μεταθέσεις, αποσπάσεις, προαγωγές και απο¬ 
χωρήσεις των δικαστικών λειτουργών του δικαστικού 
σώματος των Ενόπλων Δυνάμεων (άρθρα 42, 47, 48, 58, 
62 και 63 του ΚΔΣΕΔ) και καταρτίζει το χρονοδιάγραμμα 
υλοποίησης αυτών. 

β. Συντάσσει τις διαφωνίες του ΥΕΘΑ επί αποφάσεων 
του ΑΔΣ/ΔΣΕΔ (άρθρο 59 του ΚΔΣΕΔ). 

γ. Τηρεί τους ατομικούς φακέλους και το μητρώο 
των δικαστικών λειτουργών του δικαστικού σώματος 
των Ενόπλων Δυνάμεων (άρθρα 40 και 41 του ΚΔΣΕΔ, 
Προεδρικό Διάταγμα 57/1996 «Ατομικοί φάκελοι και μη¬ 
τρώο δικαστικών λειτουργών του δικαστικού σώματος 
των ενόπλων δυνάμεων», Α' 48). 

δ. Εισηγείται στον ΥΕΘΑ επί θεμάτων πειθαρχικής 
αγωγής σε βάρος δικαστικών λειτουργών του δικαστι¬ 
κού σώματος των Ενόπλων Δυνάμεων, οι οποίοι υπο¬ 
πίπτουν σε πειθαρχικό παράπτωμα (άρθρα 96,100 και 
117 του ΚΔΣΕΔ). 

ε. Καταχωρίζει όλες τις πειθαρχικές αποφάσεις στο 
μητρώο αυτού που διώχθηκε πειθαρχικά και θέτει αντί¬ 
γραφο αυτών στον ατομικό φάκελο του (άρθρο 121 του 
ΚΔΣΕΔ).» 

στ. Συντάσσει, τον Ιανουάριο κάθε έτους, πίνακες 
της σειράς αρχαιότητας των δικαστικών λειτουργών 
του δικαστικού σώματος των Ενόπλων Δυνάμεων που 
υπηρετούν την 1η Ιανουάριου και τους προωθεί προς 
κύρωση στον ΥΕΘΑ (άρθρο 50 του ΚΔΣΕΔ). 

ζ. Θέτει αντίγραφα των ετησίων εκθέσεων επιθεώ¬ 
ρησης στους ατομικούς φακέλους των δικαστικών λει¬ 
τουργών και μεριμνά για την επίδοση αντιγράφων στους 
επιθεωρούμένους (άρθρο 135 του ΚΔΣΕΔ). 

η. Εισηγείται στον ΥΕΘΑ και διεκπεραιώνει όλα τα 
θέματα που άπτονται των εκπαιδευτικών αδειών των δι¬ 
καστικών λειτουργών του δικαστικού σώματος των Ενό¬ 
πλων Δυνάμεων (άρθρα 29 έως και 36 του ΚΔΣΕΔ). 

θ. Εισηγείται στον ΥΕΘΑ τη διενέργεια διαγωνισμών 
προς πλήρωση κενών θέσεων δικαστικών λειτουργών 
του δικαστικού σώματος των Ενόπλων Δυνάμεων και 
φροντίζει για την ομαλή διεξαγωγή των διαγωνισμών 
αυτών, σύμφωνα με τις διατάξεις του προεδρικού δια¬ 
τάγματος 390/1997 «Τρόπος διενέργειας διαγωνισμού 
για την πλήρωση κενών θέσεων Παρέδρων στο Δικα¬ 
στικό Σώμα Ενόπλων Δυνάμεων». 

ι. Εισηγείται, μετά από απόφαση της Ολομέλειας του 
Αναθεωρητικού Δικαστηρίου, στον ΥΕΘΑ επί θεμάτων 
οργανώσεως, σύστασης νέων οργανικών θέσεων, εκ- 
παιδεύσεως και εκδόσεως κανονισμών του δικαστικού 
σώματος των Ενόπλων Δυνάμεων (άρθρα 29, 30, 31, 32, 
34, 35, 36,143 και 146 του ΚΔΣΕΔ). 

ια. Εκδίδει τις ταυτότητες των δικαστικών λειτουρ¬ 
γών του δικαστικού σώματος των Ενόπλων Δυνάμε¬ 
ων και μεριμνά για την εφαρμογή των διατάξεων του 
Προεδρικού Διατάγματος 166/2006 «Τύπος και αρχή 
εκδόσεως του δελτίου ταυτότητας των δικαστικών 
λειτουργών του δικαστικού σώματος Ενόπλων Δυνά¬ 
μεων» (Α' 178). 

ιβ. Εκδηλώνει κάθε άλλη ενέργεια διοικητικής φύσεως 
που αφορά τους δικαστικούς λειτουργούς του δικαστι¬ 
κού σώματος των Ενόπλων Δυνάμεων, όπως παραπομπή 
σε υγειονομικές επιτροπές. 

Αρθρο 8 

Αρμοδιότητες του Τμήματος IV 
(Διεθνούς Ποινικού Δικαίου, Διεθνούς Ανθρωπιστικού 
Δικαίου και Δικαίου Ενόπλων Συγκρούσεων) 

Το Τμήμα IV (Διεθνούς Ποινικού Δικαίου, Διεθνούς 
Ανθρωπιστικού Δικαίου και Δικαίου Ενόπλων Συγκρού¬ 
σεων) έχει τις εξής αρμοδιότητες: 

α. Παρακολουθεί την εξέλιξη του Διεθνούς Ποινικού 
Δικαίου, του Διεθνούς Ανθρωπιστικού Δικαίου και του 
Δικαίου Ενόπλων Συγκρούσεων, όπως αυτό διαμορφώ¬ 
νεται από τις Διεθνείς Συμβάσεις, τη νομολογία του 
Διεθνούς Ποινικού Δικαστηρίου, τις διεθνείς διασκέψεις 
και το έργο διακεκριμένων νομομαθών του διεθνούς 
δικαίου και τηρεί σχετικό αρχείο. 

β. Συμμετέχει με εκπρόσωπο σε υπηρεσιακές επιτρο¬ 
πές του ΥΠ.ΕΘ.Α., του Υπουργείου Εξωτερικών, ή και 
άλλων Υπουργείων ή φορέων, οι οποίες χειρίζονται 
θέματα που άπτονται του Διεθνούς Ποινικού Δικαίου, 
του Διεθνούς Ανθρωπιστικού Δικαίου και του Δικαίου 
Ενόπλων Συγκρούσεων. 

γ. Γνωματεύει, όταν τούτο ζητηθεί από τον ΥΕΘΑ, 
επί θεμάτων των παραπάνω κλάδων του διεθνούς δι¬ 
καίου. 

δ. Χειρίζεται τα θέματα που αφορούν τη συνεργασία 
του δικαστικού σώματος των Ενόπλων Δυνάμεων με 
τα αντίστοιχα δικαστικά σώματα, ή τα σώματα στρα¬ 
τιωτικών νομικών συμβούλων, των Ενόπλων Δυνάμεων 
άλλων χωρών. 


ε. Συμμετέχει με εκπρόσωπο σε συναντήσεις, διασκέ¬ 
ψεις, σεμινάρια, επιτροπές κ.λπ. που αφορούν το Διεθνές 
Ανθρωπιστικό Δίκαιο, το Διεθνές Ποινικό Δίκαιο και το 
Δίκαιο Ενόπλων Συγκρούσεων. 

Άρθρο 9 
Γ ραμματεία 

1. Η Γραμματεία υπάγεται στον Διευθυντή της ΔΣΔ/ 
ΥΠ.ΕΘ.Α. και μεριμνά για την τήρηση των αρχείων κα¬ 
θώς και για τη διεκπεραίωση, τήρηση και διακίνηση 
της αλληλογραφίας, σύμφωνα με τους ισχύοντες κα¬ 
νονισμούς. 

2. Τα καθήκοντα προϊσταμένου της Γραμματείας της 
ΔΣΔ/ΥΠ.ΕΘ.Α. ανατίθενται με τη διαταγή τοποθέτησης 
- μετάθεσης ανωτέρου αξιωματικού Δικαστικού Γραμ- 
ματέα. 

3. Ο προϊστάμενος της Γ ραμματείας έχει τα εξής κα¬ 
θήκοντα: 

α. Διευθύνει, υπό την εποπτεία του Διευθυντή της 
ΔΣΔ/ΥΠ.ΕΘ.Α., τη γραμματειακή υπηρεσία της Διεύθυν- 
σης. 

β. Διεξάγει, μέσω του Διευθυντή της ΔΣΔ/ΥΠ.ΕΘ.Α., 
ή του αναπληρωτή του, την αλληλογραφία της Διεύ¬ 
θυνσης. 

γ. Μεριμνά για την ορθή και ταχεία πρωτοκόλληση και 
χρέωση όλων των εισερχομένων στη ΔΣΔ εγγράφων 
και φακέλων. 

δ. Συντάσσει και τηρεί το βιβλίο πρωτοκόλλου ει¬ 
σερχομένων και εξερχόμενων εγγράφων και φακέλων, 
καθώς και τα υπόλοιπα βιβλία που είναι απαραίτητα 
για τη λειτουργία της Γ ραμματείας. 

ε. Μεριμνά για την καλή εμφάνιση και συντήρηση των 
γραφείων και του εξοπλισμού της ΔΣΔ/ΥΠ.ΕΘ.Α. 

στ. Ασκεί διοίκηση στο στρατιωτικό και πολιτικό 
προσωπικό της ΔΣΔ/ΥΠ.ΕΘ.Α. και κατανέμει σε αυτό 
αρμοδιότητες, σύμφωνα με τις οδηγίες του Διευθυντή 
της Διεύθυνσης. 

ζ. Συντάσσει τις εκθέσεις υπηρεσιακής αξιολόγησης 
του στρατιωτικού και πολιτικού προσωπικού της ΔΣΔ, 
σύμφωνα με την κείμενη νομοθεσία, και τις προωθεί 
για γνωμάτευση. 

η. Τηρεί τα ατομικά έγγραφα του στρατιωτικού και 
πολιτικού προσωπικού της ΔΣΔ. 

θ. Εκτελεί κάθε άλλη υπηρεσία που του αναθέτει ο 
Διευθυντής της Διεύθυνσης. 

Αρθρο δεύτερο 

1. Η ισχύς του παρόντος προεδρικού διατάγματος και 
του Κανονισμού ο οποίος κυρώνεται με αυτό, αρχίζει 
ένα μήνα από τη δημοσίευση του στην Εφημερίδα της 
Κυβερνήσεως. 

2. Από την έναρξη ισχύος του παρόντος Κανονισμού 
καταργείται κάθε γενική ή ειδική διάταξη που είναι αντί¬ 
θετη με τις διατάξεις αυτού ή ρυθμίζει θέματα τα οποία 
περιλαμβάνονται σ’ αυτόν. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 2 Μαϊου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 64 
Άδεια ίδρυσης και λειτουργίας Ανώτερων Σχολών Κι¬ 
νηματογραφίας - Τηλεόρασης - Κτιριακές Εγκατα¬ 
στάσεις και εξοπλισμός αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 3 παρ. 1γ, 4 παρ. 3 και 6 παρ. 3 του 
ν. 1158/1981 «περί οργανώσεως και διοικήσεως Σχολών 
Ανωτέρας Καλλιτεχνικής Εκπαιδεύσεως κ,λπ.» (ΦΕΚ Α' 
127). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

γ) Του π.δ. 4/2009«Διορισμός Υπουργών, Αναπληρωτή 
Υπουργού και Υφυπουργών» (ΦΕΚ Α '2). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθμ. 98/2008 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Πολιτισμού, αποφασίζουμε: 

Αρθρο 1 
Δικαιολογητικά 

1. Για τη χορήγηση άδειας ίδρυσης και λειτουργίας 
Ανωτέρας Σχολής Κινηματογραφίας - Τηλεόρασης υπο¬ 
βάλλονται με την αίτηση του ενδιαφερομένου τα εξής 
δικαιολογητικά: 

α) Τίτλος Σπουδών που παρέχει δικαίωμα διορισμού 
στη θέση καθηγητού κυρίου μαθήματος στη Σχολή. 

β) Πιστοποιητικό γέννησης από το οποίο προκύπτει η 
ιθαγένεια ή αντίστοιχη βεβαίωση εκδιδόμενη από Κρά¬ 
τος - Μέλος της Ευρωπαϊκής Ένωσης από την οποία 
προκύπτει η ιθαγένεια του αιτούντος. 

γ) Υπεύθυνη Δήλωση στην οποία θα αναφέρεται ότι 
δεν έχει καταδικαστεί για κανένα αδίκημα που απο¬ 
τελεί κώλυμα για διορισμό σε δημόσια θέση, ότι δεν 
έχει απολυθεί από το Δημόσιο για ανεπάρκεια εκπλή¬ 
ρωσης των καθηκόντων του ή για ασυμβίβαστη προς 
το έργο του διαγωγή, λόγω έλλειψης ήθους, ότι δεν 
είναι Δημόσιος Υπάλληλος ή Υπάλληλος Ν.Π.Δ.Δ. και 
ότι δεν του έχει επιβληθεί η ποινή της οριστικής άρσης 
άδειας ίδρυσης και λειτουργίας Σχολής Καλλιτεχνικής 
Εκπαίδευσης. 

δ) Πλήρες Αντίγραφο δελτίου Ποινικού Μητρώου. 

ε) Πιστοποιητικό Στρατολογικής Κατάστασης Τύπου 
Α' ή νόμιμης απαλλαγής από τις στρατιωτικές υπο¬ 
χρεώσεις. 

στ) Πιστοποιητικό περί μη θέσεως σε δικαστική συ¬ 
μπαράσταση ή περί μη κηρύξεως σε πτώχευση. 

ζ) Αντίγραφο της άδειας του κτίσματος, θεωρημένο 
από το Αρμόδιο Πολεοδομικό Γ ραφείο και σε περίπτωση 
νομιμοποιούμενου αυθαιρέτου, του προβλεπόμενου, από 
τον νόμο, τίτλου νομιμοποιήσεως. 

η) Θεωρημένη από την Πολεοδομία κάτοψη του κτιρί¬ 
ου της σχολής (αιθουσών),φύλλο παραδοχής φόρτισης 
από τη στατική μελέτη της άδειας και θεωρημένη τομή 
του κτιρίου στην θέση του κλιμακοστασίου. 


θ) Στην περίπτωση νομιμοποιημένου αυθαιρέτου για 
τη συγκεκριμένη χρήση υποβάλλεται Υπεύθυνη Δήλω¬ 
ση από δύο (2) Πολιτικούς Μηχανικούς για τη στατική 
επάρκεια του κτιρίου με ελάχιστη φέρουσα ικανότητα 
350 Ι<9/γπ2. 

ι) Στην περίπτωση που η άδεια ή η νομιμοποίηση δεν 
αναφέρεται στην χρήση του κτίσματος ως εκπαιδευ¬ 
τηρίου, υποβάλλεται αντίγραφο της άδειας αλλαγής 
χρήσης από την Πολεοδομία. 

ια) Βεβαίωση της Πυροσβεστικής Υπηρεσίας ότι έχουν 
ληφθεί τα κατάλληλα μέτρα πυρασφάλειας και πυρο¬ 
προστασίας στο κτίριο του εκπαιδευτηρίου. 

Γ ια τους'Ελληνες πολίτες τα δικαιολογητικά υπό στοι¬ 
χεία β ,δ ,ε και στ, σε περίπτωση που δεν υποβληθούν 
από τον ενδιαφερόμενο ,αναζητούνται αυτεπάγγελτα 
από την Υπηρεσία. 

2. Αν ο αϊτών είναι: 

α) Νομικό Πρόσωπο Δημοσίου Δικαίου υποβάλλεται, 
πέραν των δικαιολογητικών που ορίζονται στις περι¬ 
πτώσεις ζ έως και ια της παραγράφου 1 του παρόντος 
άρθρου., η συστατική του πράξη καθώς και η απόφαση 
διορισμού του Διοικητικού του Συμβουλίου. 

β) Νομικό Πρόσωπο Ιδιωτικού Δικαίου, υποβάλλονται, 
πέραν των δικαιολογητικών που ορίζονται στις περι¬ 
πτώσεις ζ έως και ια της παραγράφου 1, του παρόντος 
άρθρου, πιστοποιητικό περί μη κηρύξεως σε πτώχευση, 
καθώς και επικυρωμένα αντίγραφα του Καταστατικού 
τους και των τυχόν τροποποιήσεών του και προκειμένου 
περί Ανωνύμων Εταιρειών και Εταιρειών Περιορισμένης 
Ευθύνης υποβάλλονται επιπλέον τα αντίστοιχα ΦΕΚ 
δημοσίευσης. 

3. Προκειμένου για Νομικά Πρόσωπα Δημοσίου Δικαί¬ 
ου, Ιδιωτικού Δικαίου ή Εταιρείες, υποβάλλονται, πέραν 
των αναφερομένων στις περιπτώσεις α και β της πα¬ 
ραγράφου 2 του παρόντος άρθρου και τα δικαιολογη- 
τικά που ορίζονται στις περιπτώσεις α έως και στ της 
παραγράφου 1 του παρόντος άρθρου για τον νόμιμο 
εκπρόσωπο τους. 

4. Σε κάθε περίπτωση εάν ο αϊτών είναι Νομικό Πρό¬ 
σωπο Δημοσίου Δικαίου ή Νομικό Πρόσωπο Ιδιωτικού 
Δικαίου ή Εταιρεία υποβάλλεται, εκτός των ανωτέρω, 
και απόφαση του Διοικητικού Συμβουλίου ή του δε- 
σμεύοντος φυσικού προσώπου ή οργάνου για την υπο¬ 
βολή της σχετικής αίτησης για ίδρυση και λειτουργία 
Σχολής. 

Άρθρο 2 

Κτιριολογικές Εγκαταστάσεις Σχολών 

1. Τα κτίρια, στα οποία πρόκειται να στεγαστούν και 
να λειτουργήσουν Ανώτερες Σχολές Κινηματογραφίας 
- Τηλεόρασης, εφόσον λειτουργήσουν μόνο τα προβλε- 
πόμενα από τη περίπτωση γ της παραγράφου 4 του 
άρθρου 4 του ν. 1158/1981 (ΦΕΚ Α' 127) τρία υποχρεωτικά 
Τμήματα, θα πρέπει να έχουν συνολικό εμβαδόν τουλά¬ 
χιστον 1.100 τ.μ. και να διαθέτουν: 

α. Αίθουσες διδασκαλίας. 

β. Γ ραφείο καθηγητών. 

γ. Αίθουσα αναμονής. 

δ. Αίθουσα προβολής χωρητικότητας 30 τουλάχιστον 
ατόμων. 

ε. Βιβλιοθήκη, η οποία θα στεγάζεται σε αίθουσα της 
σχολής εβδομήντα τετραγωνικών μέτρων (70 τ.μ.) του- 

λάχιστον, που θα περιλαμβάνει τουλάχιστον τέσσερα 
αντίγραφα από το κάθε βιβλίο που θα διδάσκεται στη 
σχολή. 

στ. Ενιαίο Κινηματογραφικό και Τηλεοπτικό στούντιο, 
200 τ,μ. τουλάχιστον και ύψους 5 μέτρων τουλάχιστον 
πλήρως εξοπλισμένο. 

ζ. Φωτογραφικό Εργαστήριο μη αυτοματοποιημένης 
εκτύπωσης ασπρόμαυρων και έγχρωμων φωτογραφιών 
πλήρως εξοπλισμένο. 

η. Έξοδο κινδύνου με πινακίδες προσανατολισμού 
της. 

θ. Τουαλέτες που θα ανταποκρίνονται στους όρους 
υγιεινής και στον αριθμό των σπουδαστών και θα δια¬ 
θέτουν νιπτήρες. 

ι. Πυροσβεστήρες σε εμφανή σημεία και σε ύψος 
ασφαλείας, τοποθετημένους σύμφωνα με τις υποδείξεις 
της Πυροσβεστικής Υπηρεσίας. 

ια. Φαρμακείο με τα είδη πρώτων βοηθειών. 

ιβ. Φωτισμό ασφαλείας στην είσοδο, τον διάδρομο, την 
έξοδο και την κατάληξη του κλιμακοστασίου. 

2. Κάθε Τμήμα της Σχολής πρέπει να διαθέτει τρεις 
αίθουσες διδασκαλίας για κάθε έτος σπουδών. 

Σε κάθε μαθητή αναλογεί χώρος τουλάχιστον 2,5 τ.μ. 
σε κάθε αίθουσα διδασκαλίας ,το ελάχιστο ύψος των αι¬ 
θουσών διδασκαλίας είναι τουλάχιστον 2.70 μ, οι πόρτες 
κάθε αίθουσας ανοίγουν προς τα έξω και οι αίθουσες 
διδασκαλίας δεν θα βρίσκονται σε υπόγειο χώρο. 

Υπόγειος θεωρείται ο χώρος που η στάθμη του δα¬ 
πέδου του βρίσκεται χαμηλότερα από τη στάθμη του 
πεζοδρομίου περισσότερο από 0.60 μ. Σε περίπτωση 
κεκλιμένου εδάφους, υπόγειος θεωρείται ο χώρος που 
η στάθμη του δαπέδου του βρίσκεται χαμηλότερα από 
τη στάθμη του πεζοδρομίου περισσότερο από 0,60 μ. 

3. Ο φωτισμός και ο κλιματισμός κάθε αίθουσας να 
είναι επαρκής και να πληρούνται οι όροι υγιεινής. 

Δεν επιτρέπεται η χρήση εύφλεκτων υλών για τη δι- 
ακόσμηση των αιθουσών και των υπόλοιπων χώρων 
της Σχολής. 

4. Τα κιγκλιδώματα εξωστών ή κλιμακοστασίων να 
έχουν ύψος τουλάχιστον 1.10 μ. και οι σκάλες ελεύθερο 
ύψος τουλάχιστον 1,80 μ. 

5. Η πρόσβαση στη Σχολή και στους χώρους της να 
είναι δυνατή σε Ατομα με Ειδικές Ανάγκες (ΑΜΕΑ). 

Αρθρο 3 

Μηχανολογικός Εξοπλισμός 

Κάθε Σχολή πρέπει να διαθέτει τον ακόλουθο εξο¬ 
πλισμό: 

1) Κινηματογραφικές Μηχανές 

α) Δύο Κινηματογραφικές Μηχανές Λήψεως 35ηηπι με 
όλα τα παρελκόμενά τους (φακοί, σασί, μπαταρίες, τρί¬ 
ποδα, φορτιστές, σάκος αλλαγής - φορητός σκοτεινός 
θάλαμος) 

β) Μία Κινηματογραφική Μηχανή Λήψεως δυρθΓ 16 και 
δύο Κινηματογραφικές Μηχανές Λήψεως δίαπάαιτΙ 16ηηηη 
με όλα τα παρελκόμενά τους όπως ανωτέρω. 

2) Τηλεοπτικές Μηχανές 

α) Τρεις τουλάχιστον Τηλεοπτικές Μηχανές Λήψεως 
για τηλεοπτικό στούντιο 

β) Δύο τουλάχιστον Επαγγελματικές Αναλογικές Τη¬ 
λεοπτικές Μηχανές Λήψεως με όλα τα παρελκόμενά 
τους 


γ) Δύο τουλάχιστον Επαγγελματικές Ψηφιακές Τηλεο¬ 
πτικές Μηχανές Λήψεως με όλα τα παρελκόμενά τους 
δ) Δύο τουλάχιστον Τηλεοπτικές Μηχανές Λήψεως 
Μίπί ϋν ΟαπιοοΓάθΓ με όλα τα παρελκόμενά τους 
3. Εξοπλισμός Αίθουσας προβολής 
α) Μηχανή Προβολής ίίΙπι 35ηηπι με ήχο. 
β) Μηχανή Προβολής ίίΙπι 16πιηη με ήχο. 
γ) Ριό]θοΙογ Προβολής Βίντεο \/Η3, ΟΝ/ϋ & Βοία. 
δ) Ριό]θοΙογ Προβολής Ηίρίι Οθίίηίίίοη 

4) Φωτόμετρα - Κελβινόμετρα 

α) Τρία Φωτόμετρα προσπίπτοντος φωτός 
β) Τρία Φωτόμετρα ανακλώμενου φωτός 
γ) Δύο Φωτόμετρα τύπου δροί ΜθΙθγ 
δ) Δύο Κελβινόμετρα (μετρητές θερμοκρασίας χρώ¬ 
ματος) 

5) Φωτογραφικές Μηχανές 

α) Τέσσερις Φωτογραφικές Μηχανές ίίΙπι. 
β) Τέσσερις Ψηφιακές Φωτογραφικές Μηχανές, 
γ) Δύο Φωτογραφικές Μηχανές μεγάλου ΡοΓπιαί. 

6) Φίλτρα Κινηματογραφικών Μηχανών Λήψεως. 

α) Μία πλήρη σειρά φίλτρων για τα ασπρόμαυρα κι¬ 
νηματογραφικά φιλμ. 

β) Μία πλήρη σειρά διορθώσεως θερμοκρασίας χρώ¬ 
ματος για τα έγχρωμα κινηματογραφικά φιλμ. 

γ) Τρία φίλτρα πολώσεως για τις κινηματογραφικές 
μηχανές 35πιπι και 16 πιπι. 

δ) Μία πλήρη σειρά ουδέτερων φίλτρων που χρησι¬ 
μοποιούνται στα ασπρόμαυρα, 
και στα έγχρωμα κινηματογραφικά φιλμ. 

7) Μηχανήματα Ήχου. 

α) Τέσσερα επαγγελματικά μαγνητόφωνα με τα πα¬ 
ρελκόμενα τους (τροφοδοτικό, ακουστικά κ.τ.λ). 

β) Μία σειρά τουλάχιστον δεκαπέντε μικροφώνων, 
διαφόρων τύπων, για χρησιμοποίηση σε εσωτερικούς 
και εξωτερικούς χώρους με όλα τα παρελκόμενα τους 
(π.χ. πυκνωτικά, εοίιβπΙΐΘίεθί' πιίο 10-3 [ψείρες], τρία μι¬ 
κρόφωνα τύπου ΘΨΝ εοίίθηίιβίδθΓ κ.τ.λ.). 

8) Φωτιστικά Σώματα 

Τουλάχιστον 50 Φωτιστικά Σώματα διαφόρων κατη¬ 
γοριών σε ισχύ και τύπων (Ιυπρείοπ- άαγίίρίιί κτλ.), με 
όλα τα παρελκόμενα τους (τριπόδια, παντιέρες, φίλτρα, 
πολ-κατ, τσιμπίδες, ρεφλεκτέρ κ.τ.λ.) που θα καλύπτει 
τις ανάγκες των δύο πλατό αλλά και τις ανάγκες των 
γυρισμάτων που θα προκύπτουν εκτός των εγκαταστά¬ 
σεων της σχολής. 

9) Μηχανήματα Μοντάζ 

Δύο μουβιόλες ίίΙπι 35πιπι, μία μουβιόλα ίίΙπι Ιδπιπι, μία 
μουβιόλα ίίΙπι δυρθΓ 16, δύο πλήρεις μονάδες μη γραμ¬ 
μικού (ηοη-ίίπθ3Γ) Ψηφιακού Μοντάζ, μία πλήρη μονάδα 
μη γραμμικού (ηοη-Ιίηοαι·) Μοντάζ Βθία δΡ. 

Αρθρο 4 

1. Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως. 

2. Στον Υπουργό Πολιτισμού αναθέτουμε τη δημοσί¬ 
ευση και εκτέλεση του παρόντος διατάγματος 

Αθήνα, 22 Μαϊου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

ΑΝΤΩΝΗΣ Κ. ΣΑΜΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοίίή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓηβΙ: ΜΙρ;//νννννν.θ 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννν\Λί.6ί.ρΓ - θ-ιτίδΜ: ννθΙ)πΐ35ΐθΓ.θί@θ1.ο|Γ 

* Ο 1 Ο Ο Ο 8 5 Ο 1 Ο 6 Ο 9 Ο Ο Ο 8 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 































